《拟题黎簿尉梅隐用其韵》
宋代·郑刚中

梅仙隐去事难论，故种疏梅隐小轩。
虽似扫除颜色冗，不妨游小簿书繁。
月明客共藏花影，醉梦君应到酒尊。
我亦寄身修竹里，颇欣成性得存存。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。